ai4bharat/Pralekha huggingface dataset:
குடியரசுத் தலைவர் செயலகம்
மத்திய நீர்வளப் பொறியியல் சேவை அதிகாரிகள் குடியரசுத்தலைவரைச் சந்தித்தனர்
நீர்வளப் பாதுகாப்பு மற்றும் பொருளாதார வளர்ச்சிக்கு நீர்வளத்தைத் திறம்பட நிர்வகிப்பது முக்கியம்: குடியரசுத்தலைவர் திருமதி திரௌபதி முர்மு
மத்திய நீர்வளப் பொறியியல் சேவை அதிகாரிகள் இன்று  குடியரசுத் தலைவர் மாளிகையில், குடியரசுத்தலைவர் திருமதி திரௌபதி முர்முவை சந்தித்தனர்.
அதிகாரிகள் மத்தியில் உரையாற்றிய குடியரசுத் தலைவர், வாழ்க்கைக்கு தண்ணீர் அடிப்படைத் தேவை என்றும், நீர் மேலாண்மை என்பது அனைத்து தலைமுறையினருக்கும் ஒரு முக்கியமான மற்றும் சவாலானப் பணியாகும் என்றும் கூறினார். பொறியியல் தீர்வுகளின் மூலமாக நீர்வள உள்கட்டமைப்பு மேம்பாட்டிற்கு மத்திய நீர்வளப் பொறியியல் சேவை அதிகாரிகளின் பங்களிப்பு முக்கியமானது என்று அவர் தெரிவித்தார். இயற்கையாக ஏற்படும் மற்றும் மனிதர்களால் உருவாகும் நீர் தொடர்பான நெருக்கடிகளிலிருந்து நாட்டை பாதுகாப்பதிலும் இந்த அதிகாரிகளின் சேவை முக்கியமானது என்று அவர் மேலும் கூறினார்.
நீர் வளங்களின் மேம்பாடு மற்றும் நீரை திறம்பட மேலாண்மை செய்வது ஆகியவை நீர் பாதுகாப்பு மற்றும் பொருளாதார வளர்ச்சிக்கு முக்கியமான அம்சங்கள் என குடியரசுத்தலைவர் குறிப்பிட்டார். பொருளாதார மேம்பாடு மற்றும் அதிகரித்து வரும் நகரமயமாக்கல் சூழலில் இயற்கை வளங்களை உகந்த முறையில் பயன்படுத்த வேண்டியது அவசியம் என்றும் அவர் கூறினார். பருவநிலை மாற்றத்தால் ஏற்கனவே நீர்வளம் பாதிக்கத் தொடங்கியுள்ளது என்று அவர் தெரிவித்தார். பல்வேறு பகுதிகளைக் கொண்ட நமது நாடு வெவ்வேறு நில மற்றும் பருவநிலைத் தன்மைகளைக் கொண்டுள்ளது என்று அவர் கூறினார். தற்போதுள்ள சவால்கள் மற்றும் புதிதாக ஏற்படக்கூடிய சவால்களை எதிர்கொள்ள ஒரு முழுமையான அணுகுமுறையைப் பின்பற்றுவதில் மத்திய நீர்வளப் பொறியியல் சேவை அதிகாரிகள் முக்கியப் பங்கு வகிப்பார்கள் என்று அவர் குறிப்பிட்டார். நீர் ஆதாரங்களின் மேம்பாடு மற்றும் மேலாண்மை தொடர்பான நடைமுறைகளில் மேலும் அதிகக் கவனம் செலுத்துமாறு திருமதி திரௌபதி முர்மு அறிவுறுத்தினார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் நரேந்திர மோடி இந்தியப் பொருளாதாரத்திற்கு வலிமையான அடித்தளம் அமைத்திருப்பதால், அது அனைத்து உள்நாட்டு மற்றும் சர்வதேச வீழ்ச்சியை தாங்கி நிற்கிறது: மத்திய இணையமைச்சர்
இந்தியப் பொருளாதாரத்திற்கு பிரதமர் நரேந்திர மோடி வலிமையான அடித்தளம் அமைத்திருப்பதால், அது, அனைத்து உள்நாட்டு மற்றும் சர்வேதச வீழ்ச்சிகளை தாங்கி நிற்பதாக, மத்திய அறிவியல் தொழில்நுட்பம், புவி அறிவியல், அணுசக்தி, விண்வெளி அறிவியல் பிரதமர் அலுவலகம், பணியாளர்கள், பொதுமக்கள் குறைகள் தீர்வு மற்றும் ஓய்வூதியத்துறை இணையமைச்சர் திரு. ஜிதேந்திர சிங் இன்று தெரிவித்துள்ளார்.
ஜார்க்கண்டின் தலைநகர் ராஞ்சியில் செய்தியாளர்களிடம் பேசிய அவர், புதன்கிழமை அன்று நாடாளுமன்றத்தில் தாக்கல் செய்யப்பட்ட மத்திய அரசின் பட்ஜெட் எதிர்காலம் சார்ந்த பட்ஜெட் என்றார். கடந்த 2014ம் ஆண்டு முதல் இன்றுவரை மேற்கொண்டுவரும் புரட்சிகரமான மற்றும் ஒளிமறைவில்லாத சீர்திருத்த நடவடிக்கைகள், இந்தியப் பொருளாதாரத்தை மேலும் பலப்படுத்தியிருக்கிறது என்று கூறினார்.
சர்வதேச புத்தாக்க குறியீட்டில், இந்தியா 40வது இடத்திற்கு முன்னேறியிருப்பது, உலக நாடுகளை இந்தியாவின் பக்கம் திரும்பிப் பார்க்க வைத்திருப்பதாகக் அமைச்சர் கூறினார். மத்திய அரசின் பட்ஜெட், சமுதாயத்தின் அனைத்து தரப்பினரின் எதிர்பார்ப்பையும் உள்ளடக்கியதாக இருப்பதாகக் குறிப்பிட்ட அவர், நடுத்தர வர்க்கத்தினர் முதல் பெரிய தொழில்கள் வரை, பெண்கள் முதல் இளைஞர் வரை, விவசாயிகள் முதல் ஸ்டார்-அப் வரை அனைவருக்குமான பட்ஜெட்டாக இருப்பதையும் சுட்டிக்காட்டினார்.
பட்ஜெட்டில் மாநிலங்களுக்கு சிறப்பு கவனம் செலுத்தப்பட்டதை நினைவுகூர்ந்த ஜிதேந்திர சிங், ஜார்க்கண்டில் 75 பாதிக்கப்பட்ட பட்டியலின பழங்குடியினர், அடையாளம் காணப்பட்டு, அவர்களின் அடிப்படை வசதிகளின் மேம்பாட்டிற்கு ரூ.15,000 கோடி ஒதுக்கப்பட்டிருப்பதையும் சுட்டிக்காட்டினார்.
740 ஏகலைவா உண்டி உறைவிடப் பள்ளிகளின் 3.5 லட்சம் பழங்குடியின மாணவர்களின் கல்வித்திறன் மேம்பாட்டிற்காக, 38,800 ஆசிரியர்கள் மற்றும் ஊழியர்களை நியமிக்கப் பரிந்துரை செய்யப்பட்டிருப்பதையும் மத்திய இணையமைச்சர் திரு. ஜிதேந்திர சிங் சுட்டிக்காட்டினார்.
---------
(Visitor Counter : 91
மத்திய அமைச்சரவை
சுகாதாரம் மற்றும் மருத்துவத் துறையில் ஒத்துழைப்புக்காக இந்தியா-பாலஸ்தீனம் இடையேயான புரிந்துணர்வு உடன்பாட்டுக்கு மத்திய அமைச்சரவை ஒப்புதல்
சுகாதாரம் மற்றும் மருத்துவத் துறையில் ஒத்துழைப்புக்காக இந்தியா மற்றும் பாலஸ்தீனம் இடையே மேற்கொள்ளப்பட்ட புரிந்துணர்வு உடன்பாட்டுக்கு, பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், செயல்பாட்டுக்கு பிந்தைய ஒப்புதல் அளிக்கப்பட்டது. இந்த உடன்பாடு, மே 16, 2017-ல் கையெழுத்தானது.
இந்த புரிந்துணர்வு உடன்பாடு, கீழ்க்காணும் பகுதிகளில் ஒத்துழைப்பை ஏற்படுத்துகிறது: -
அ. சுகாதாரப் பணியாளர்களின் திறனை வலுப்படுத்துதல்
ஆ. தொற்று நோய்களை கட்டுப்படுத்துவது மற்றும் தடுப்பது
இ. உடலியக்கப் பயிற்சி மற்றும் மறுவாழ்வு
ஈ. மருந்துகள் மற்றும் மருத்துவ உபகரணங்கள்
உ. பரஸ்பர நலனுக்காக மற்ற ஏதாவது பிரிவுகள்.
ஒத்துழைப்புக்கான விவரங்களை மேலும் எடுத்துரைக்கவும், புரிந்துணர்வு உடன்பாட்டின் செயல்பாடுகளை மேற்பார்வையிடவும் பணிக் குழு அமைக்கப்படும்.
அறிவியல் மற்றும் தொழில்நுட்பத்துறை
ஜம்மு & காஷ்மீரில் பெருந்தொற்று ஆயத்த நிலை குறித்து மத்திய அமைச்சர் டாக்டர்.ஜிதேந்திர சிங் ஆய்வு
ஜம்மு & காஷ்மீர் யூனியன் பிரதேசத்தில், பெருந்தொற்று பாதிப்புக்களை எதிர்கொள்வதற்கான ஆயத்த நிலை குறித்து, பிரதமர் அலுவலக இணை அமைச்சர் டாக்டர்.ஜிதேந்திர சிங் ஆய்வு செய்துள்ளார்.
காணொலி வாயிலாக நடைபெற்ற இந்த உயர்மட்ட ஆய்வுக் கூட்டத்தில் பேசிய மத்திய அமைச்சர், கொவிட் மூன்றாம் அலை தொடர்பான அண்மைத் தகவல்களை உடனுக்குடன் இணையதளத்தில் வெளியிட ஏற்பாடு செய்யுமாறு அதிகாரிகளை அறிவுறுத்தினார். சாமான்ய மக்களிடம் நம்பிக்கை ஏற்படுத்தும் விதமாக, தொலைபேசி உதவி எண்களை ஏற்படுத்துமாறும் அவர் கேட்டுக் கொண்டார்.
மூன்றாவது அலையில் பாதிக்கப்படுவோருக்கு, அறிகுறி தென்படாமலும், லேசான அறிகுறிகள் மட்டுமே இருப்பதையும் சுட்டிக்காட்டிய திரு.ஜிதேந்திர சிங், தொற்று பாதிப்பின் தன்மை மற்றும் போக்கு அடுத்த சில வாரங்களில் தான் தெரியவரும் என்றார். தொற்று பாதிப்பை விரைவாகக் கட்டுப்படுத்த, மத்திய அரசும், யூனியன் பிரதேச நிர்வாகமும் ஒருங்கிணைந்து செயல்பட வேண்டியது அவசியம் என்றும் திரு.ஜிதேந்திர சிங் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1788567
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தலைநகரின் முக்கிய இடங்களை இணைக்கும் பிராந்திய அதிவிரைவுப் போக்குவரத்து முறை
தேசிய தலைநகர் பிராந்திய திட்ட வாரியம், அதிவிரைவுப் போக்குவரத்துக்கான செயல்பாட்டுத் திட்டத்தை தயாரித்துள்ளது. தேசிய தலைநகர் பிராந்தியத்தின் மிக முக்கியமான இடங்களை அதிவிரைவு ரயில்கள் மூலம் இணைக்கும் 8 அதிவிரைவுப் போக்குவரத்து வழித்தடங்கள் இதில் அடங்கும். இவற்றில் தில்லி-காசியாபாத்-மீரட், தில்லி-குருகிராம்-ரெவாரி-ஆழ்வார், தில்லி-பானிபட் ஆகிய 3 திட்டங்கள் முன்னுரிமைத் திட்டங்களாகும். அதில் தில்லி-காசியாபாத்-மீரட் வழித்தடத்திற்கு ஒப்புதல் வழங்கப்பட்டு பணிகள் நடைபெற்று வருகின்றன.
தில்லி-குருகிராம்-எஸ்என்பி-ஹர்பன் வளாக வழித்தடத்திற்கான சாத்தியக்கூறு ஆய்வறிக்கை பெறப்பட்டுள்ளது.
இத்தகவலை மாநிலங்களவையில் இன்று எழுத்து மூலம் அளித்த பதிலில் மத்திய வீட்டு வசதி மற்றும் நகர்ப்புற விவகாரத்துறை இணையமைச்சர் திரு.கௌசல் கிஷோர் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780907
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சர்வதேச குடிமைப்பணி அதிகாரிகளுக்கான, பெருந்தொற்று சூழலில் சிறந்த நிர்வாக நடைமுறைகள் தொடர்பான கருத்தரங்கில் மத்திய அமைச்சர் டாக்டர் ஜிதேந்திர சிங் நாளை உரையாற்றுகிறார்
மத்திய பணியாளர் நலன் பொதுமக்கள் குறைதீர்ப்பு மற்றும் ஓய்வூதியத் துறைக்கான இணையமைச்சர் டாக்டர் ஜிதேந்திர சிங், காணொலிக் காட்சி வாயிலாக, சர்வதேச குடிமைப்பணி அதிகாரிகளுக்காக நாளை நடைபெறும் “கொவிட்-19 - பெருந்தொற்று சூழலில் சிறந்த நிர்வாக நடைமுறைகள்” என்ற கருத்தரங்கில் உரையாற்றுகிறார். இந்த இரண்டு நாள் கருத்தரங்கில், இலங்கையின் ராணுவ மேஜர் ஜெனரல் ஹெச்ஜேஎஸ் குணவர்த்தனே, பங்களாதேஷ் அரசின் மூத்த செயலாளர்கள் மற்றும் பூட்டான், கென்யா, மொராக்கோ, மியான்மர், நேபாளம், ஓமன், சோமாலியா, தாய்லாந்து, டுனுஷியா, டாங்கா, சூடான், உஸ்பெகிஸ்தான் ஆகிய நாடுகளைச் சேர்ந்த மூத்த அதிகாரிகள் பங்கேற்கின்றனர். இந்தக் கருத்தரங்கு ஜூன் 18-19-ல் நடைபெறுகிறது.
கர்நாடகா, குஜராத் மற்றும் பிகாரில் பின்பற்றப்படும் மாநில அளவிலான சிறந்த நடைமுறைகள், கேரளா, தெலங்கானா, மற்றும் ஜம்மு காஷ்மீரில் பின்பற்றப்படும் மாவட்ட அளவிலான சிறந்த நடைமுறைகள் ஆகியவை இந்தக் கருத்தரங்கு அமர்வுகளில் எடுத்துரைக்கப்பட உள்ளன.
----
(Visitor Counter : 150
சிறப்பு சேவைகள் மற்றும் கட்டுரைகள்
முதல் தரநிலை கிளப்: ஹோட்டல் மேலாண்மை மற்றும் கேட்டரிங் தொழில்நுட்ப மற்றும் ஊட்டச்சத்து செயல்முறை கழகத்தில் இந்திய தரநிலை அலுவலகம் தொடங்கியது
ஹோட்டல் மேலாண்மை மற்றும் கேட்டரிங் தொழில்நுட்ப மற்றும் ஊட்டச்சத்து செயல்முறை கழகத்தில், முதல் தரநிலை கிளப்-ஐ, சென்னையில் உள்ள இந்திய தரநிலை அலுவலகம்-1  இன்று தொடங்கியது
இந்த தரநிலை கிளப்-ஐ இந்திய தரநிலை அலுவலகத்தின் தெற்கு பிராந்திய துணை தலைமை இயக்குனர் திரு யு.எஸ்.பி யாதவ் தொடங்கி வைத்தார்.
ஹோட்டல் மேலாண்மை மற்றும் கேட்டரிங் தொழில்நுட்ப மற்றும் ஊட்டச்சத்து செயல்முறை கழகத்தின் முதல்வர் திருமதி ஆர்.பரிமளா வரவேற்புரை நிகழ்த்தினார் மற்றும் இந்த மையத்தில் தரநிலை கிளப் அமைத்தது குறித்து மகிழ்ச்சி தெரிவித்தார்.
தரநிலை மற்றும் தரம் குறித்த மாணவர்களின் உணர்வை தூண்டுவதுதான் இந்த கிளப்பின் நோக்கம் எனவும், இதை மாணவர்கள் சிறந்த முறையில் பயன்படுத்த வேண்டும் எனவும் அவர் ஆலோசனை வழங்கினார்.
இந்திய தரநிலை சென்னை கிளை அலுவலகத்தின்-1 தலைவியும், ‘இ’ பிரிவு விஞ்ஞானியுமான திருமதி ஜி.பவானி, இத்திட்டத்தின் நோக்கம் குறித்து எடுத்து கூறினார் மற்றும் தரநிலை கிளப்பின் பயன்பாடு மற்றும் தரநிலை நடவடிக்கைகள் குறித்து வலியுறுத்தினார். இது, எதிர்கால தூண்களான மாணவர்களின் தரநிலை உணர்வு குறித்த அம்சங்களின் பார்வையை கவரும். இந்த தரநிலை கிளப்பில், உறுப்பினர்கள் தீவிரமாக பங்காற்ற வேண்டும் என அவர் வேண்டுகோள் விடுத்தார்.
இந்திய தரநிலை அலுவலகத்தின் தெற்கு பிராந்திய துணை தலைமை இயக்குனர் திரு யு.எஸ்.பி யாதவ் பேசுகையில், அன்றாட வாழ்க்கையில் தரநிலை மற்றும் தரம் குறித்த தேவைகளை விளக்கினார். இந்த மையத்தின் மாணவர்கள்தான் எதிர்காலத்தில் உணவு தொழில்துறை மேலாளர்களாகவும், தொழில் முனைவோர்களாக இருப்பார்கள் என குறிப்பிட்ட அவர், தரநிலை கிளப்புகள் மூலம் தரப்படுத்தல் என்ற கருத்துடன் தங்களை பழக்கப்படுத்திக்கொள்ள வேண்டியதன் அவசியத்தை வலியுறுத்தினார்.
இந்திய தரநிலை சென்னை கிளை அலுவலகம்-1-ன் டி பிரிவு விஞ்ஞானி திரு ஜோஸ் சார்லஸ் பேசுகையில், இந்திய தரநிலை அலுவலகத்தின் பல நடவடிக்கைகளையும், உணவு மற்றும் விருந்தோம்பல் துறையில் இந்திய தரநிலை அலவலகம் உருவாக்கிய தரநிலைகளையும் மாணவர்களுக்கு விளக்கினார். சென்னை கிளை அலுவலகத்தின் பி பிரிவு விஞ்ஞானி ஜி.துர்கா பிரசாத் பேசுகையில், தரநிலை கிளப்பின் முக்கிய அம்சங்கள் மற்றும் செயல்பாட்டு வழிகாட்டுதல்கள் குறித்து தெளிவாக விளக்கினார். இந்த தரநிலை கிளப்பில் மாணவர்கள் அதிகளவில் ஆர்வத்துடன் பதிவு செய்து கொண்டனர். மாணவர்கள் எழுப்பிய கேள்விகளுக்கு இந்திய தரநிலை அலுவலக அதிகாரிகள் திருப்திகரமாக பதில் அளித்தனர்.
இவ்வாறு, துணை இயக்குனர் திரு எச்.அஜய் கண்ணா  வெளியிட்டுள்ள செய்தி குறிப்பில் தெரிவிக்கப்பட்டுள்ளது.
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தர தொழில் நிறுவனங்களில் பெண் தொழில்முனைவோரின் பங்களிப்பு
தேசிய மாதிரி கணக்கெடுப்பு  73-வது சுற்று அறிக்கையின்படி , மொத்த இணைக்கப்படாத விவசாயம் சாராத தனியுரிம நிறுவனங்களில் 19.5 சதவீதம் பெண்களுக்கு சொந்தமானவை, இதில் 22 முதல் 27 மில்லியன் பேர் வேலை செய்கிறார்கள். இந்தியாவில் பெண்களின் பொருளாதார பங்களிப்பு மொத்த உள்நாட்டு உற்பத்தியில் 17% ஆகும்.
பெண் தொழில் முனைவோரின் உலகளாவிய தரவரிசை குறித்த அதிகாரப்பூர்வ அறிக்கைகள் எதுவும் இல்லை.
ஜூன் 20190-ல் இந்திய ரிசர்வ் வங்கியால் வெளியிடப்பட்ட குறு, சிறு மற்றும் நடுத்தர தொழில்களுக்கான நிபுணர் குழுவின் அறிக்கை, பெண்களுக்கு சொந்தமான எம்.எஸ்.எம்.இ உட்பட எம்.எஸ்.எம்.இ.க்கள் எதிர்கொள்ளும் முக்கிய சவால்களில் ஒன்றாக கடன் அணுகலை அடையாளம் கண்டுள்ளது.
பெண்களிடையே தொழில்முனைவை ஊக்குவிக்கும் வகையில், குறு, சிறு மற்றும் நடுத்தரத் தொழில் அமைச்சகம் பல்வேறு திட்டங்களை செயல்படுத்தி வருகிறது. பாரம்பரிய கைவினைஞர்கள் மற்றும் கிராமப்புற / நகர்ப்புற வேலைவாய்ப்பற்ற இளைஞர்களுக்கு உதவுவதன் மூலம் விவசாயம் அல்லாத துறையில் குறுந்தொழில்களை நிறுவுவதன் மூலம் சுயதொழில் வாய்ப்புகளை உருவாக்குவதை நோக்கமாகக் கொண்ட ஒரு முக்கிய கடன்-இணைக்கப்பட்ட மானியத் திட்டமான பிரதமரின் வேலைவாய்ப்பு உருவாக்கும் திட்டத்தை  அமைச்சகம் செயல்படுத்துகிறது. ஆதிதிராவிடர் / பழங்குடியினர் / ஓபிசி / சிறுபான்மையினர் / பெண்கள், முன்னாள் படைவீரர்கள், உடல் ஊனமுற்றோர், வடகிழக்கு பிராந்திய, மலை மற்றும் எல்லைப் பகுதிகள் போன்ற சிறப்புப் பிரிவுகளைச் சேர்ந்த பயனாளிகளுக்கு அதிக மானியம் வழங்கப்படுகிறது.
குறு, சிறு நிறுவனங்களுக்கான கடன் உத்தரவாத நிதி அறக்கட்டளை மத்திய அரசின் எம்.எஸ்.எம்.இ அமைச்சகம் மற்றும் இந்திய சிறு தொழில்கள் மேம்பாட்டு வங்கி ஆகியவற்றால் கூட்டாக நிறுவப்பட்டது, இது கடன் விநியோக முறையை வலுப்படுத்தவும், எம்.எஸ்.இ துறைக்கு கடன் வழங்குவதை எளிதாக்கவும், சேவையற்ற மற்றும் நலிவடைந்தவர்களுக்கு நிதி அணுகலை உருவாக்கவும், புதிய தலைமுறை தொழில் முனைவோருக்கு வழக்கமான கடன் வழங்குநர்களிடமிருந்து கடன் கிடைப்பதை உறுதி செய்தல், சிறு மற்றும் குறுந்தொழில் முனைவோருக்கு தகுதிவாய்ந்த உறுப்பினர் கடன் வழங்கும் நிறுவனங்களால் வழங்கப்படும் பிணையங்கள் மற்றும்/அல்லது மூன்றாம் நபர் உத்தரவாத இலவச கடன் வசதிகளுக்கு உத்தரவாதம் அளிக்கிறது.
பெண்களுக்குச் சொந்தமான குறு, சிறு மற்றும் நடுத்தரத் தொழில் நிறுவனங்களின் குழும மேம்பாட்டுத் திட்டம், மற்றும் தொழில்நுட்ப மையங்கள், பாரம்பரியத் தொழில்களின் மீளுருவாக்கத்திற்கான நிதித் திட்டம், கொள்முதல் மற்றும் சந்தைப்படுத்தல் ஆதரவுத் திட்டம், தொழில்முனைவோர் மற்றும் திறன் மேம்பாட்டுத் திட்டம்  உள்ளிட்ட சிறு, குறு மற்றும் நடுத்தரத் தொழில் நிறுவனங்களின் மேம்பாடு மற்றும் மேம்பாட்டிற்காக அமைச்சகம் பல திட்டங்களை செயல்படுத்தி வருகிறது.
இத்தகவலை குறு, சிறு மற்றும் நடுத்தரத் தொழில் துறை இணையமைச்சர் பானு பிரதாப் சிங் வர்மா மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மனித வள மேம்பாட்டு அமைச்சகம்
உள்ளூர் மொழிகளிலும் தாய்மொழியிலும் கற்பிக்கப்படும் பொறியியல் கல்வி அதிகாரமளிக்கும் கருவியாக இருக்கும்: திரு தர்மேந்திர பிரதான்
உள்ளூர் மொழிகளிலும் தாய்மொழியிலும் கற்பிக்கப்படும் பொறியியல் கல்வி அதிகாரமளிக்கும் கருவியாக இருக்கும் என்று மத்திய கல்வி அமைச்சர் திரு தர்மேந்திர பிரதான் தெரிவித்தார். 36-வது இந்திய பொறியியல் மாநாட்டின் நிறைவு நிகழ்ச்சியில் பேசிய அவர் இவ்வாறு கூறினார்.
அறிவியல் மனப்பான்மை மற்றும் வலுவான பொறியியல் திறன்களைக் கொண்ட மக்களின் பூமி இந்தியா என்றும், கட்டமைப்பு பொறியியல், நீர் மேலாண்மை, கடல்சார் பொறியியல் போன்ற அறிவியல் சான்றுகள் நமது நாகரிக வரலாற்றில் உள்ளன என்றும் அவர் கூறினார். தற்சார்பு இந்தியாவை உருவாக்குவதில் பொறியியல் துறையின் பங்கு குறித்தும் அவர் பேசினார்.
தொலைநோக்கு மிக்க தேசியக் கல்விக் கொள்கை 2020-ஐ நடைமுறைப்படுத்துவதன் மூலம், கல்வியை திறன்களுடன் ஒருங்கிணைத்து, பலதரப்பட்ட அணுகுமுறையை மேற்கொண்டு, 21-ம் நூற்றாண்டிற்கு நமது இளைஞர்களை தயார்படுத்துகிறோம் என்று அவர் கூறினார்.
புதிய கல்விக் கொள்கை 2020-க்கு இணங்க உள்ளூர் மொழிகளிலும் தாய்மொழியிலும் பொறியியல் கல்வி என்பது நமது இளைஞர்களுக்கு அதிகாரமளிக்கும் கருவியாக இருப்பதோடு, நமது பொறியியல் திறனை மேலும் வலுப்படுத்தும் என்று அமைச்சர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785587
உள்துறை அமைச்சகம்
காஷ்மீர் எல்லை மக்களின் பாதுகாப்புக்காக பதுங்கு குழிகள் அமைப்பதை விரைவுபடுத்த உள்துறை அமைச்சர் உத்தரவு
மத்திய உள்துறை அமைச்சகத்தின் உயர்நிலைக் குழுக் கூட்டம் இன்று  நடைபெற்றது. அதில், ஜம்மு காஷ்மீர் விவகாரங்களில் ஏற்பட்ட முன்னேற்றங்கள் குறித்து மத்திய உள்துறை அமைச்சர் திரு. ராஜ்நாத் சிங் ஆய்வு நடத்தினார். ரம்ஜானை ஒட்டி ராணுவ நடவடிக்கைகளை நிறுத்திக் கொள்வதாக அரசு அறிவித்த பிறகு கல்லெறி சம்பவங்கள் கணிசமாகக் குறைந்துள்ளது குறித்து மத்திய உள்துறை அமைச்சர் திருப்தி தெரிவித்தார்.
நடப்பு ஆண்டில் பாகிஸ்தான் தரப்பு 1,252 முறை போர்நிறுத்தத்தை மீறியுள்ளது. இந்நிலையில் ஜம்மு காஷ்மீர் மாநில எல்லைப் பகுதியில் வசிக்கும் மக்களைப் பாதுகாப்பதற்காக சர்வதேச எல்லையிலும், கட்டுப்பாட்டுக் எல்லைக் கோட்டுப் பகுதியிலும் பதுங்கு குழிகளை விரைவாக அமைக்கும்படி உள்துறை அமைச்சர் உத்தரவிட்டார். கதுவா, சம்பா, ஜம்மு, ரஜவுரி, பூஞ்ச் ஆகிய இடங்களில் 14 ஆயிரம் பதுங்கு குழிகளை அமைப்பதற்காக மொத்தம் ரூ. 415 கோடியை மத்திய உள்துறை அமைச்சகம் ஒப்புதல் அளித்துள்ளது. 1,431 இடங்களில் மக்கள் கூட்டாகப் பதுங்குவதற்காகவும் 13 ஆயிரம் தனி நபர் பதுங்கு குழிகளை அமைக்கும் பணி ஜூலையில் தொடங்கும்.
மத்திய அமைச்சரவை
2019 நிறுவனங்கள்  அவசரச் சட்டத்தை பிறப்பிக்க மத்திய அமைச்சரவை ஒப்புதல்
நிறுவனங்கள்  அவசரச் சட்டம் 2019-ஐ பிறப்பிக்க பிரதமர் திரு நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்த அவசரச் சட்டத்திற்கு பதிலாக நாடாளுமன்றத்தில் ஒரு மசோதாவை தாக்கல் செய்யவும் ஒப்புதல் அளிக்கப்பட்டுள்ளது. நிறுவனங்கள் சட்டம் 2013-ன்கீழ், வரும் குற்றங்களை ஆய்வு செய்த குழுவின் பரிந்துரைகளின் அடிப்படையில் இந்த ஒப்புதல் அளிக்கப்பட்டுள்ளது. நிறுவனங்கள் நிர்வாகத்தில் உள்ள சிக்கலான இடைவெளிகளை சரிசெய்யவும், நிறுவனங்கள் சட்டம் 2013-ல் குறிப்பிடப்பட்டுள்ள கட்டமைப்பை நடைமுறைப்படுத்தவும் இது உதவும்.
பிரதமர் அலுவலகம்
உத்தரப்பிரதேசத்தின் ஜலோனில் பண்டல்கண்ட் விரைவுச்சாலை துவக்க விழாவில் பிரதமரின் உரை
வேத வியாசரின் பிறப்பிடமும், மகாராணி லட்சுமிபாயின் ஊருமான பண்டல்கண்டிற்கு வருகை தருவது எனக்கு கிடைத்த அதிர்ஷ்டம். வணக்கம்!
உத்தரப்பிரதேச முதல்வர் திரு யோகி ஆதித்யநாத் அவர்களே, துணை முதலமைச்சர்கள் திரு கேசவ் பிரசாத் மவுரியா, திரு பிரஜேஷ் பதக் அவர்களே, அமைச்சரவையில் எனது நண்பரான திரு பானுபிரதாப் சிங் அவர்களே, உத்திரப்பிரதேச அரசின் அமைச்சர்களே, சட்டமன்ற, நாடாளுமன்ற உறுப்பினர்களே, அன்பார்ந்த சகோதர, சகோதரிகளே!
பண்டல்கண்ட் பகுதியின் ஒளிமயமான பாரம்பரியத்திற்கு இந்த விரைவுச்சாலை அர்ப்பணிக்கப்படுகிறது. திரு யோகி ஆதித்யநாத் அவர்களின் தலைமையின் கீழ் உத்தரப்பிரதேசத்தின் முழு உருவத்தையும் இம்மாநில மக்கள் மாற்றியுள்ளனர். அவரது அரசால், சட்டம் ஒழுங்கு மேம்பட்டிருப்பதுடன், இணைப்பும் வேகமாக வளர்ச்சி கண்டு வருகிறது. பண்டல்கண்ட் விரைவுச்சாலை, இங்குள்ள வாகனங்களை வேகப்படுத்துவதுடன், இந்தப் பகுதியில் உள்ள அனைத்து தொழில்துறைகளின் முன்னேற்றத்தையும் வேகப்படுத்த உள்ளது. இந்த விரைவுச்சாலையின் இரு புறங்களிலும் ஏராளமான சேமிப்புக் கிடங்குகள், குளிர்சாதன வசதிகள் போன்ற தொழில்துறைகள் உருவாக்கப்பட உள்ளன. இதன் காரணமாக இப்பகுதியில் வேளாண் அடிப்படையிலான தொழில்களை எளிதாக அமைக்க முடியும். பண்ணைப் பொருட்களை சந்தைகளுக்கு சுலபமாக எடுத்துச் செல்ல முடியும். பண்டல்கண்டில் உருவாகி வரும் ராணுவ வழிதடத்திற்கும் இச்சாலை உதவிகரமாக இருக்கும்.
நண்பர்களே,
உத்தரப்பிரதேசத்தின் சிறிய நகரங்களில் விமான சேவையை அளிக்கும் பணி துரிதமாக நடைபெற்று வருகிறது. பண்டல்கண்ட் விரைவுச்சாலை, பயன்பாட்டிற்கு வந்த பிறகு இங்குள்ள கோட்டைகளுக்கு சுற்றுலாவை உருவாக்குமாறு திரு யோகி அவர்களின் அரசைக் கேட்டுக்கொள்கிறேன். இதன் மூலம் உலகம் முழுவதும் உள்ள சுற்றுலாப் பயணிகள் பண்டல்கண்டின் வளத்தைக் கண்டு களிக்க முடியும். இரட்டை எஞ்ஜின் அரசின் தலைமையின் கீழ் முன் எப்போதும் இல்லாத வகையில் உத்தரப்பிரதேச மாநிலம் நவீனமயமாக்கப்பட்டு வருகிறது. வளர்ந்த மாநிலங்களும் பின் தங்கும் வகையில் உத்தரப்பிரதேசத்தில் தற்போது உள்கட்டமைப்பு பணிகள் மிக தீவிரமாக மேற்கொள்ளப்படுகின்றன. இம்மாநிலத்தின் அடையாளம் நாடு முழுவதும் மாறி வருகிறது.
நண்பர்களே,
நெடுஞ்சாலைகள் அல்லது வான்வழி மட்டுமல்லாமல், கல்வி, உற்பத்தி, வேளாண்மை என ஒவ்வொரு துறையிலும் உத்தரப்பிரதேசம் முன்னேறி வருகிறது. ஒரு காலத்தில் இந்த மாநிலத்தில் 12 மருத்துவக் கல்லூரிகள் மட்டுமே இருந்தன. தற்போது இங்கு 35-க்கும் அதிகமான மருத்துவக் கல்லூரிகள் செயல்படுவதுடன், புதிதாக 14 கல்லூரிகளை அமைப்பதற்கான வேலைகளும் நடைபெறுகிறது.
நடப்பு காலத்திற்கான புதிய வசதிகளை நாம் உருவாக்குவதோடு, நாட்டின் எதிர்காலத்திற்குத் தேவையான கட்டமைப்பையும் அமைத்து வருகிறோம். பிரதமரின் தேசிய விரைவு சக்தி திட்டத்தின் வாயிலாக 21-ஆம் நூற்றாண்டிற்குத் தேவையான உள்கட்டமைப்பை ஏற்படுத்தி வருகிறோம். நல்ல ஆளுகையின் புதிய அடையாளத்தோடு உத்தரப்பிரதேசம் தொடர்ந்து வலிமை பெறட்டும். ஆகஸ்ட் 15-ஆம் தேதி வரை ஒவ்வொரு கிராமத்தில் உள்ள ஒவ்வொரு வீட்டிலும் விடுதலையின் 75 ஆண்டு அமிர்தப் பெருவிழா கோலாகலமாக கொண்டாடப்பட வேண்டும் என்பதை மீண்டும் ஒருமுறை உங்களுக்கு நினைவூட்டுகிறேன்.
மிக்க நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
பாதுகாப்பு அமைச்சகம்
பாதுகாப்பு அமைச்சர் திரு.ராஜ்நாத் சிங் தமது அமெரிக்கப் பயணத்தின் போது ஓஷியானா கப்பற்படை விமான தளத்தையும் நார்ஃபோக் கப்பற்படை தளத்தையும் பார்வையிட்டார்
பாதுகாப்பு அமைச்சர் திரு.ராஜ்நாத் சிங் தமது அமெரிக்கப் பயணத்தின் போது 2019 டிசம்பர் 17 அன்று ஓஷியானா கப்பற்படை விமான தளத்தையும் நார்ஃபோக் கப்பற்படை தளத்தையும் பார்வையிட்டார். இந்தப் பயணம் இந்தியா-அமெரிக்கா இடையேயான பாதுகாப்புத் துறை ஒத்துழைப்பின் ஆழத்தையும் இரு நாடுகளின் கப்பற்படைகள் இடையே உள்ள நெருக்கமான உறவையும் வெளிப்படுத்துவதாக உள்ளது.
பாதுகாப்பு அமைச்சருடன் அமெரிக்காவுக்கான இந்தியத் தூதர் திரு.ஹர்ஷ் வர்தன் ஷ்ரிங்லா, பாதுகாப்புத் துறை செயலாளர் டாக்டர் அஜய் குமார், மத்திய அரசின் உயரதிகாரிகள் மற்றும் ராணுவ அதிகாரிகள் சென்றிருந்தனர்.
இந்தப் பயணம் பற்றி கருத்துத் தெரிவித்த திரு.ராஜ்நாத் சிங், இந்தியா-அமெரிக்கா இடையே வலுவான பாதுகாப்பு உறவுகள் இருப்பதை இது பிரதிபலிப்பதாக கூறினார். மேலும் எதிர்காலத்தில் இந்த உறவுகள் மேலும் வலுப்படும் என்றும் அவர் நம்பிக்கை தெரிவித்தார்.
இந்தியப் பாதுகாப்பு அமைச்சர் திரு.ராஜ்நாத் சிங் மற்றும் தூதுக் குழுவினரை வரவேற்பதில் தாங்கள் பெருமிதம் கொள்வதாகவும், இந்த வருகை இரு நாடுகளுக்கு இடையேயான ஒத்துழைப்பை மேலும் வலுப்படுத்தும் என்றும் அமெரிக்க அதிகாரிகள் தெரிவித்தனர்.
நிதி அமைச்சகம்
மும்பையில் உள்ள பங்குகள் பரிவர்த்தனை மேல்முறையீட்டு நடுவர் மன்றத்தில் தொழில்நுட்ப உறுப்பினர் பதவியை உருவாக்க அமைச்சரவை ஒப்புதல்
மும்பையில் உள்ள பங்குகள் பரிவர்த்தனை மேல்முறையீட்டு நடுவர் மன்றத்தில் தொழில்நுட்ப உறுப்பினர் பதவியை உருவாக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்தப் பதவி ரூ.2,25,000  ஊதியத்தில் மத்திய அரசின் செயலாளர் நிலையைக் கொண்டிருக்கும் அல்லது ஏழாவது ஊதியக் குழுவின்படி, 17-வது நிலையில் ஊதியம் வழங்குவதாக இருக்கும்.
நீர்வளத் துறை அமைச்சகம்
மத்திய நீர்வளத்துறை அமைச்சகம் 2018-ஆம் ஆண்டுக்கான தேசிய நீர் விருதுகளுக்கான விண்ணப்பங்களை வரவேற்கிறது
13 பிரிவுகளில் விருதுகள் வழங்கப்படுகின்றன
விண்ணப்பங்களை அனுப்ப கடைசி நாள் நவம்பர் 30, 2018
இந்தியாவில் நீர் வள மேலாண்மையின் முக்கியத்துவத்தைக் கருதி மத்திய நீர்வளத்துறை அமைச்சகத்தைச் சார்ந்த நதி மேம்பாடு மற்றும் கங்கை புனரமைப்பு ஆகியவை தேசிய நீர் விருதுகளை அறிவித்துள்ளது. நீர்வளங்களை திறமையாகவும் அதனைக் குறித்த விழிப்புணர்வை நாட்டில் ஏற்படுத்துவதற்கும் இந்த விருதுகள் வழங்கப்படுகின்றன.
2018-ஆம் ஆண்டுக்கான தேசிய நீர் விருதுக்கான விண்ணப்பங்கள் 13 பிரிவுகளில் வரவேற்கப்படுகின்றன. அவை பின்வருமாறு: சிறந்த மாநிலம், சிறந்த மாவட்டம், சிறந்த கிராம பஞ்சாயத்து, சிறந்த நகராட்சி, நீர் சேமிப்புக்கான புதிய தொழில்நுட்பத்தை ஆராய்ச்சியை பயன்படுத்தும் அமைப்பு, சிறந்த விழிப்புணர்வை ஏற்படுத்தும் அமைப்பு, சிறந்த தொலைக்காட்சி பார்வை, சிறந்த நாளிதழ், சிறந்த பள்ளி, சிறந்த கல்வி நிறுவனம், சிறந்த குடியிருப்பு நல்வாழ்வு சங்கம், சிறந்த மத / பொழுதுபோக்கு மற்றும் சுற்றுலா நீர் பயன்பாடு, சிறந்த தொழில்துறை நீர்சேமிப்பு அமைப்புகள். சிறந்த மாநிலம், மற்றும் சிறந்த மாவட்ட விருதுகளை தவிர ரொக்கப்பரிசுகளாக ரூ.2 லட்சம், ரூ.1.5 லட்சம், மற்றும் ரூ.1 லட்சம் ஆகியவை முதல், இரண்டாவது மற்றும் மூன்றாவது பரிசுகளாக இதர 11 பிரிவுகளில் வெற்றி பெற்றவர்களுக்கு வழங்கப்படும்.
மேலும் விவரங்களுக்கும் விண்ணப்பத்திற்கும், விண்ணப்பதாரர்கள் http://mowr.gov.in/national-water-awards-2018 and cgwb.gov.in என்ற இணையதளத்தைப் பார்க்கவும்.
----
(Visitor Counter : 178
குறு சிறு மற்றும் நடுத்தர தொழில் துறை அமைச்சகம்
தேசிய சிறுதொழில் தினம்
உலக நாடுகளைப் போல, இந்தியாவிலும் குறு, சிறு மற்றும் நடுத்தர தொழில் நிறுவனங்கள் மதிப்பு சங்கிலியின் ஒருங்கிணைந்த பகுதியாக செயல்படுகிறது. ஒருபுறம் பன்முகத் தன்மை வாய்ந்த பொருட்களை வழங்கும் அதே வேளையில், மறுபுறம், பெரு நிறுவனங்களுக்காக இடைநிலை சரக்குகளை இந்த நிறுவனங்கள் விநியோகித்து வருகின்றன. இந்திய பொருளாதாரத்தின் முதுகெலும்பாகத் திகழும் இந்தத் துறை, மிகப்பெரிய வேலை வாய்ப்பை உருவாக்கும் துறையாகவும் விளங்குகிறது.
சர்வதேச சந்தைகளை அணுகும் திறன் மற்றும் பெரிய சர்வதேச நிறுவனங்களின் துணை நிறுவனமாக செயல்படும் ஆற்றல் பெற்றுள்ள சுமார் 6.3 கோடி குறு, சிறு மற்றும் நடுத்தர நிறுவனங்கள் இந்தியாவில் இயங்குகின்றன.
ஒட்டுமொத்த பங்களிப்பில் 45 சதவீதத்துடன் ஜவுளி, தோல் மற்றும் தோல் சார்ந்த பொருட்கள், மருந்துகள், மோட்டார் வாகனங்கள், விலைமதிப்புள்ள கற்கள் மற்றும் நகைகள் உள்ளிட்ட ஏராளமான பொருட்களின் ஏற்றுமதிக்கு அதிக வாய்ப்புகள் உள்ளன.
கடந்த சில ஆண்டுகளில் மிகச் சிறந்த வளர்ச்சிக்கான செயல்முறையை இந்திய பொருளாதாரம் வெளிப்படுத்தி வருவதன் மூலம் 2025-ஆம் ஆண்டிற்குள் 5 ட்ரில்லியன் அமெரிக்க டாலர் அளவிற்கு பொருளாதாரத்தை உயர்த்தி, உலகளவில் முன்னணி பொருளாதாரமாக வளரக்கூடும். ஒட்டுமொத்த தொழில்முனைவு வளர்ச்சிக்கான சூழலியலை வலுப்படுத்துவதற்காக முக்கிய முயற்சி மேற்கொள்ளப்படவுள்ளது. இதுபோன்ற நிறுவனங்களை சர்வதேச மயமாக்குவதில் உள்ள தடைகள் குறித்தும் போதிய புரிதல் வேண்டும்.
இந்த வளர்ச்சியை நோக்கிய இடையறாத பணியில் மத்திய குறு, சிறு மற்றும் நடுத்தர தொழில் நிறுவனங்கள் அமைச்சகம் ஈடுபட்டு வருவதோடு, இந்தியாவில் இதுபோன்ற நிறுவனங்களுக்கான சூழலியலை மேம்படுத்தவும் ஏராளமான முயற்சிகளை மேற்கொண்டுள்ளது.
குறு, சிறு, நடுத்தர தொழில் நிறுவனங்களுக்கான பொருள் மாற்றியமைப்பு, உதயம் முன்பதிவு முறை, சாம்பியன்ஸ் தளம், தேசிய பட்டியலின- பட்டியல் பழங்குடி முனையம், தற்சார்பு இந்தியா நிதி, கொள்முதல் கொள்கை உள்ளிட்ட திட்டங்கள் மற்றும் நடவடிக்கைகள் இதில் அடங்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1750391
----
(Visitor Counter : 223